text: À Sebile fust establié 
   La feste. Or est drois que vous die 
   En quel lieu cele feste fu. 
   Ainsi que je l'ai entendu 
   Me plaist k'entendre le vous face. 
   Arainne a à non cele place ; 
   À droit la vous cuit deviser. 
   Si com j'ai oy recorder, 
   Encore est ainsi apelée , 
   PageV02P191
   Tesmoing ceaus de cele contrée. 
   Defors les murs, près dou chastel, 
   Siet cil lieus. Moult i faisoit bel 
   Au tans dont vous m'oez parler. 
   Près de là vient li flues de mer, 
   Et si a riviere corant. 
   Place y a bele et lée et grant. 
   Là fu la grant feste tenue 
   Tele k'ainc puis ne fust veüe 
   Nule qui s'i apartenist 
   Ne de riens à li se presisi. 
  